พรีเซนเตอร์
โดย...ทีมข่าวการเงินโพสต์ทูเดย์
21 ก.ค. 2559

โดย...ทีมข่าวการเงินโพสต์ทูเดย์ 
หลังจากเปิดตัว “พร้อมเพย์” ให้ลงทะเบียนไว้ก่อนช่วง 1-14 ก.ค. และเปิดตัวอย่างเป็นทางการ 15 ก.ค.ที่ผ่านมา ก็มีข่าวลือผ่านโลกโซเชียลออกมาทำลายความเชื่อมั่นของผู้บริโภคต่างๆ นานา
ทำเอาประชาชนจำนวนมากไขว้เขว ไม่กล้าสมัครบริการพร้อมเพย์
อย่าว่าแต่ประชาชนทั่วไป แม้แต่ผู้บริหารแบงก์ชาติเองหลายคนที่ปลุกปั้นพร้อมเพย์มากับมือก็ยังไม่ได้สมัคร สาเหตุจากงานรัดตัว ทำให้ไม่มีเวลาไปลงทะเบียน แม้ว่าจะลงทะเบียนทางอินเทอร์เน็ต โทรศัพท์มือถือ ตู้เอทีเอ็ม หรือช่องทางอื่นๆ ได้ไม่ยากก็ตาม
แต่สำหรับ “ดร.ก็” วิรไท สันติประภพ ผู้ว่าการแบงก์ชาติ ทันทีที่เอ่ยปากถาม “ดร.ก็” ตอบกลับทันทีว่า “ผมสมัครเรียบร้อยแล้วครับ พร้อมเพย์” และยังเป็นการลงทะเบียนตั้งแต่ช่วงพรี-รีจิสเตอร์ ด้วยซ้ำ
ขนาดผู้ว่าฯ แบงก์ชาติยังลงทะเบียนใช้พร้อมเพย์ โดยไม่กลัวจะถูกแฮ็กข้อมูล ถูกนำข้อมูลส่วนตัวไปใช้ผิดๆ 
มีพรีเซนเตอร์ที่ปึ้กขนาดนี้ ประชาชนอุ่นใจได้ ไม่ลงทะเบียนไม่ได้แล้ว